JERUUSALEMMA UUDISED
Eetris on Jeruusalemma Uudised ja Pekka Sartola. Tere õhtust!
Mõned tänased teemad -
Valitsuse moodustaja vahetus, Netanyahu lõpetas proovimise
USA pühendub Iisraeli kaitsmisele
Palestiinlastel on huvitav ettepanek maatüli lahendamiseks
Peaminister Netanyahu püüdis viimase hetkeni
kaasata Sinivalge parteid toimiva ühtsusvalitse moodustamisse,
kuid Benny Gantz lükkas selle karmil sõnul tagasi, tõdedes,
et Netanyahu ei otsi toimivat valitsust,
vaid immuniteeti võimalike süüdistuste vastu.
Iisraeli seaduste järgi oleks Netanyahu pidanud tagastama
presidendilt saadud mandaadi uue valitsuse moodustamiseks
hiljemalt 26. oktoobriks,
kui ta poleks suutnud selleks ajaks uut koalitsiooni luua.
Ligi kuuajase intensiivse üritamise järel otsustas ta teha seda siiski
juba esmaspäeval, 21. oktoobril
ja president Rivlin andis valitsuse moodustamise ülesande
Sinivalge koalitsiooni juhile Gantzile.
Sinivalge ridades usutakse võimalust moodustada toimiv vähemusvalitsus,
kus osaleks ka Israel Beiteinu partei ja Avi Lieberman.
Kuidas selline valitsus tõhusalt töötada saaks,
tekitab juba ette hämmingut,
sest kõige rohkem koguks koalitsioon toeks vaid 44 rahvaesindajat.
Teovõime sõltuks sel juhul täielikult
Araabia Ühendnimekirja ülimalt ebakindlast toest,
sedagi vaid Knesseti hääletustel, sest Lieberman on kinnitanud,
et ei taha anda araabia parteidele valitsuse töös mingit vastutust.
Tundmus on vastastikune, sest Lieberman pole eriti populaarne
ei araabia parteide ega ka ortodoksi juutide parteide seas.
Traditsiooniliselt pole vähemusvalitsustel olnud
Iisraeli tõukleval parteimaastikul võimalik töötada,
sest see on olnud raske isegi napi enamusega valitsusel.
Sinivalge blokis ei olda enam kindlad,
et Benny Gantz on parim alternatiiv
juhtima nii blokki kui kunagi peaministriks olema.
Tema poliitiline kogenematus
võib saada suureks takistuseks kogu võimalikule valitsusele,
kui ta seda üldse moodustada suudab.
Lisaks kõigele oleks opositsioonis äärmiselt pühendunud Likud
55 rahvaesindaja häälega.
Lisaks kolme endise kindrali moodustatud blokile
kuulub Sinivalge juhtgruppi ka poliitik Yair Lapid,
kes osales kunagi ministrina Netanyahu valitsuses.
Ta on eri kontekstides öelnud,
et sobib ilmselt paremini Sinivalget juhtima
kui täiesti kogenematu,
kuigi sõjaväeliselt teenekas kindral Benny Gantz.
Ka erinevad arvamusküsitlused ja avalikkuse sektorid
olid hakanud juba hukka mõistma eelkõige Sinivalget,
aga ka Liebermani selle eest, et nad hoiavad tervet Iisraeli rahvast
ja valijaid teatud mõttes poliitilises pantvangis.
Põhjendustes kasutati avaldusi,
mille järgi eelmainitud keelduvad järjekindlalt valitsusvastutusest
Netanyahu, mitte Likudi parteiga
olukorras, kus riik vajab ilmtingimata ja kiiresti töövõimelist valitsust.
Türgi tehtud rünnakute tõttu Põhja-Süüriasse ja kurdi aladele
käisid USA asepresident Pence ja välisminister Pompeo
Türgi presidendile ette lugemas
mõningaid president Trumpi reegleid.
Türgi president oli peaaegu sunnitud nõustuma USA seatud tingimustega,
kuid praktilise tegevuseni kurdide osas tema nõustumine siiski ei küündinud.
Asepresident Pence jäi nõu pidama Türgi presidendi Erdoganiga,
kuid välisminister Pompeo sõitis Jeruusalemma
arutama Lähis-Ida uut olukorda peaminister Netanyahuga.
Sellega seoses, kuigi praktiliselt millegi muu kohta infot ei avaldatud,
kinnitas välisminister Pompeo, et USA seisab kindlalt Iisraeli kõrval
ning et president Trump mõistab ja aktsepteerib Iisraeli vajadust
rünnata Süürias ja Iraagis sõjaliselt objekte,
kuhu Iraani Revolutsioonikaart on baase ehitanud.
USA välisminister tutvustas ka presidendi seisukohta selle suhtes,
et kui Iraan Iisraeli sõjaliselt ähvardab,
siis USA peatab Iraani võimaliku tegevuse.
Samal ajal, kui USA viib vägesid välja Süüriast,
kolitakse neid Iraagi kurdi aladele
ära hoidma Türgi võimalikku etnilist puhastust,
ja ka Iraani armee sisseseadmist mainitud aladele.
USA ja Venemaa kokkuleppe järgi
võib Venemaa paigutada omi vägesid vabanenud baasidesse
ära hoidma Türgi armee tegevust kurdi aladel.
Samal ajal püüavad Venemaa ja USA ära hoida ka ISISe tugevnemist aladel.
Türgi on seega vastamisi nii Venemaa kui Süüria armeega,
ning kolmandaks kaitsevad piirkonda USA toetatud kurdi väed.
Poliitilistes ringkondades arvatakse,
et Türgi president tegi valearvestuse oma toetuse suhtes,
kui Põhja-Süürias sõjategevust alustas.
Iisraeli farmerite käes 25 aastat rendil olnud Tzofari regioon Jordani orus
muutus taas poliitiliseks küsimuseks.
Jordaania välisministri sõnul lõpeb sektori rendileping aastavahetusel
ja seda ei jätkata mitte mingil juhul.
Lepingu sõlmimisel 1994. a
oli praeguse kuninga isa kuningas Husseini
ja Iisraeli toonase peaministri Yitzhak Rabini meelest
rendilepingu jätkamine täiesti selge ja loomulik.
Piirkonna suuruseks on ca 4500 dunamit ehk 560 hektarit,
kuid vaid neljandik sellest on haritud.
Iisraeli ametnikud loodavad muidugi,
et läbirääkimised viivad rendilepingu jätkumiseni.
Aastakümneid kestnud vaidlus territooriumide omandisuhete teemal
ehk Iisraeli-palestiina küsimuse suhtes sai taas kord huvitava lahenduse
Mahmoud Abbasi juhitava omavalitsuse poolt.
Palestiina omavalitsuse päevalehes al-Hayat al-Jadida pakuti lahendust,
mis oleks selle autori ajakirjanik Muwaffaq Matari meelest sobivaim
ja lahendaks samas kogu tüli piirkonna omanikusuhete suhtes.
Idee põhineb Abbasi enda poolt
juba aastakümnete eest koostatud memorandumil,
kus ta tõdes, et palestiinlased vajavad samasugust ametit nagu oli juutidel,
kui nad mandaadi ajal maad hankisid.
Nüüd on vaja organisatsiooni nimega Arab Keren Hayesod,
mis peab aitama tänase Iisraeli kodanikel naasta maadesse,
kust nad kunagi Iisraeli kolisid.
Abbasi sõnul toonane sionistlik liikumine pettis
ja andis juudi emigrantidele valeinfot et nad koliksid maale,
mis on neile siiski toonud vaid valu, raskusi, lohutamatust ja kaotusi.
Nüüd tahaksid nad Abbasi sõnul Iisraelist ära kolida
ja palestiinlased aitaksid neid selles hea meelega.
Sellised olid tänased uudised.
Paluge rahu Jeruusalemmale, Iisraelile ja kogu Lähis-Idale!
Kohtumiseni nädala pärast samal kanalil!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee